**เอกสารหมายเลข 1**แนบท้าย 4

แบบประเมินคุณสมบัติของบุคคล

**ชื่อ นางมรกต พิชญาสาธิต**

**ตำแหน่ง นายสัตวแพทย์ชำนาญการ ตำแหน่งเลขที่ 2118**

**ส่วนมาตรฐานการปศุสัตว์ สำนักงานปศุสัตว์เขต ๗**

**กรมปศุสัตว์ กระทรวงเกษตรและสหกรณ์**

**ขอประเมินเพื่อขอรับเงินประจำตำแหน่ง ระดับชำนาญการ**

**ตำแหน่ง นายสัตวแพทย์ชำนาญการ ตำแหน่งเลขที่ 2118**

**ส่วนมาตรฐานการปศุสัตว์ สำนักงานปศุสัตว์เขต 7**

**กรมปศุสัตว์ กระทรวงเกษตรและสหกรณ์**

##### **เอกสารหมายเลข 3**

# ผลงานที่จะขอรับการประเมินเพื่อขอรับเงินประจำตำแหน่ง

**เรื่องที่ 1**

**1. ชื่อผลงาน** ความพร้อมในการเข้าสู่ระบบการจัดการฟาร์มตามมาตรฐานฟาร์มโคนมของเกษตรกรผู้เลี้ยง  
โคนมในเขตพื้นที่ภาคตะวันตกของประเทศไทย

Readiness in application of the dairy farming standard of dairy farmers in western region of Thailand

**ปีที่ดำเนินการ** 2564

**2. ความสำคัญและที่มาของปัญหาที่ทำการศึกษา**

ภูมิประเทศของไทยมีความเหมาะสมกับการเลี้ยงปศุสัตว์ จึงมีเกษตรกรหลายครัวเรือนเลี้ยงโคนม  
เพื่อการยังชีพ ปี 2562 ประเทศไทยผลิตน้ำนมดิบได้ 1,272 พันตัน โดยร้อยละ 96 ของน้ำนมดิบไทยผลิตเป็นผลิตภัณฑ์นมพร้อมดื่ม และไทยนำเข้านมผงจากต่างประเทศสูงถึง 1,673 ตัน โดยนมผงขาดมันเนย  
มีสัดส่วนการนำเข้าสูงกว่าผลิตภัณฑ์นมนำเข้าอื่นๆ เนื่องจากนำมาใช้เป็นวัตถุดิบหลักผลิตผลิตภัณฑ์นมประเภทอื่นๆ ได้ เช่น นมพร้อมดื่ม นมข้น นมข้นหวาน ไอศกรีม ขนมปัง เป็นต้น และด้วยพันธกรณีความตกลงการเกษตรภายใต้องค์การการค้าโลก (WTO) ที่ไทยเป็นสมาชิก การจัดทำความตกลงทางการค้าไทย-ออสเตรเลีย (TAFTA) และความตกลงความเป็นหุ้นส่วนทางเศรษฐกิจที่ใกล้ชิดยิ่งขึ้น ไทย-นิวซีแลนด์ (TNZCEP) ซึ่งมี  
ผลบังคับใช้ตั้งแต่วันที่ 1 มกราคม 2548 นั้น ทำให้ประเทศไทยจำต้องเปิดตลาดนำเข้าสินค้าเกษตร รวมถึงสินค้ากลุ่มนมและผลิตภัณฑ์นม ที่เพดานภาษีการนำเข้าจะกำหนดเป็นศูนย์ภายในปี 2568 ในช่วงระหว่างนี้รัฐบาลได้ออกมาตรการปกป้องพิเศษสินค้านมและผลิตภัณฑ์ เพื่อคุ้มครองเกษตรกรผู้เลี้ยงโคนมภายในประเทศ โดยกำหนดให้ผู้ที่รับโควตานำเข้าต้องช่วยรับซื้อน้ำนมดิบจากเกษตรกร เพื่อให้เกษตรกรภายในประเทศ  
ได้มีเวลาปรับตัว ทั้งในด้านการจัดการฟาร์ม อาหาร สุขภาพสัตว์ การควบคุมป้องกันโรค อันเป็นหัวใจสำคัญ  
ในการจัดการฟาร์มโคนมที่มีประสิทธิภาพ สอดคล้องกับการประกาศมาตรฐานสินค้าเกษตร กระทรวงเกษตรและสหกรณ์ เรื่อง การปฏิบัติทางการเกษตรที่ดีสำหรับฟาร์มโคนม (มกษ. 6402-2562) ซึ่งมีข้อกำหนดว่าด้วยองค์ประกอบการจัดการฟาร์มในด้านต่างๆ เพื่อเป็นแนวทางพัฒนาฟาร์มโคนม ช่วยยกระดับมาตรฐานน้ำนมดิบภายในประเทศ เพิ่มขีดความสามารถในการแข่งขัน และสร้างความน่าเชื่อถือแก่ประเทศคู่ค้าและผู้บริโภค

พื้นที่ปศุสัตว์เขต 7 รับผิดชอบพื้นที่จังหวัดในเขตภาคตะวันตก ซึ่งมีการเลี้ยงโคนมมากเป็นลำดับที่ 2 ของประเทศ โดยเฉพาะจังหวัดราชบุรีและประจวบคีรีขันธ์ ข้อมูลการผลิตน้ำนมดิบในเขตพื้นที่ภาคตะวันตก พบว่า จากจำนวนฟาร์มโคนมทั้งหมด 5,900 ฟาร์ม (สำนักส่งเสริมและพัฒนาการปศุสัตว์, 2563) มีเพียง 1,081 ฟาร์ม ที่ได้รับรองการปฏิบัติทางการเกษตรที่ดี หรือคิดเป็น ร้อยละ 18.32 และมีศูนย์รวบรวมน้ำนมดิบ เพียง 8 แห่งจาก 36 แห่ง ที่มีจำนวนสมาชิกได้รับรองฟาร์มมาตรฐานเกินร้อยละ 50 การได้รับรองมาตรฐานฟาร์ม  
มีผลต่อภาพรวมการผลิตน้ำนมดิบให้มีคุณภาพ ดังนั้น เพื่อสนับสนุนพัฒนาระบบการจัดการฟาร์ม คุณภาพน้ำนมโคของเกษตรกรให้ได้มาตรฐาน เพิ่มขีดความสามารถการแข่งขันการค้าระหว่างประเทศ โดยเฉพาะสินค้านม  
ที่จะนำเข้าไทยตามนโยบายการค้าเสรี (FTA) ในปี 2568 และลดปัญหาการกีดกันทางการค้าที่ไม่ใช่ภาษี   
จึงต้องมีการศึกษาความพร้อมต่อการจัดการฟาร์มเข้าสู่ระบบมาตรฐานฟาร์มของเกษตรกรที่ยังไม่ได้  
การรับรองฟาร์มโคนมมาตรฐาน เพื่อเป็นแนวทางส่งเสริมเกษตรกรผู้เลี้ยงโคนม ในการปรับปรุงและพัฒนาการเลี้ยงโคนมให้เข้าสู่ระบบมาตรฐานได้อย่างมีประสิทธิภาพ และช่วยพัฒนาศักยภาพเกษตรกรผู้เลี้ยงโคนมต่อไป

**3. วัตถุประสงค์ในการศึกษา**

เพื่อศึกษาความพร้อมในการเข้าสู่ระบบการจัดการฟาร์มตามมาตรฐานฟาร์มโคนมของเกษตรกร  
ผู้เลี้ยงโคนมในเขตพื้นที่ภาคตะวันตกของประเทศไทย

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

จัดทำแบบสอบถามให้ครอบคลุมรายละเอียดการจัดการฟาร์มตามมาตรฐานสินค้าเกษตร การปฏิบัติทางการเกษตรที่ดีสำหรับฟาร์มโคนม (มกษ. 6402-2562) และดำเนินการศึกษารวบรวมข้อมูลจากกลุ่มตัวอย่างเกษตรกรผู้เลี้ยงโคนม นำข้อมูลมาวิเคราะห์ทางสถิติ และหาความสัมพันธ์ของข้อมูล

**5. วิธีการหรือขั้นตอนการศึกษา**

5.1 เก็บข้อมูลเกษตรกรผู้เลี้ยงโคนมจำนวน 364 ราย โดยใช้แบบสอบถาม ประกอบด้วย คำถามปลายปิดและคำถามปลายเปิด โดยคัดเลือกกลุ่มตัวอย่างจากแต่ละศูนย์รวบรวมน้ำนมดิบในเขตภาคตะวันตกของประเทศไทยจากจำนวนสมาชิกรายศูนย์ที่ยังไม่ได้การรับรองมาตรฐานฟาร์ม

5.2 รวบรวมข้อมูลจากแบบสอบถามมาวิเคราะห์ข้อมูลทางสถิติเชิงพรรณนา และหาความสัมพันธ์ของข้อมูล โดยใช้การวิเคราะห์ความถดถอยโลจิสติกส์เชิงพหุ (Multiple logistic regression analysis)

5.3 สรุปผลการศึกษา จัดทำรายงานในรูปการอธิบายเชิงพรรณนา และเผยแพร่ผลการศึกษา

**6. ผู้ร่วมดำเนินการ**

(1) นางมรกต พิชญาสาธิต สัดส่วนผลงาน 60%

(2) นางสาวดลณรัตน์ แหยมตั้ง สัดส่วนผลงาน 40%

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

1. วางแผนและกำหนดขั้นตอนการดำเนินงาน จัดทำแบบสอบถาม 10%

2. สำรวจและรวบรวมข้อมูลเกษตรกรจากแบบสอบถาม 20%

3. วิเคราะห์ข้อมูลและสรุปผล 20%

4. จัดทำรายงาน 10%

**8. ประโยชน์ที่คาดว่าจะได้รับ** (กรณีเป็นผลงานที่อยู่ระหว่างศึกษา)

ข้อมูลความพร้อมในการเข้าสู่ระบบการจัดการฟาร์มตามมาตรฐานฟาร์มโคนมของเกษตรกรสมาชิก  
ศูนย์รวบรวมน้ำนมดิบในเขตพื้นที่ภาคตะวันตกของประเทศไทย

**9.ระบุผลสำเร็จของงาน หรือผลการศึกษา** (กรณีที่เป็นผลงานที่ดำเนินการเสร็จแล้ว)

อยู่ระหว่างดำเนินการศึกษา

**10. ความยุ่งยากในการดำเนินการ/ปัญหา/อุปสรรค**

10.1 ความร่วมมือของเกษตรกร ผู้เลี้ยงบางส่วนปฏิเสธการให้ข้อมูล เนื่องจากไม่เห็นความสำคัญและมองว่าเป็นการจัดการที่เพิ่มต้นทุน

**11. การนำไปใช้ประโยชน์ หรือคาดว่าจะนำไปใช้ประโยชน์**

11.1 เจ้าหน้าที่สำนักงานปศุสัตว์เขต *นำข้อมูลที่ได้ไปใช้พัฒนาปรับแผนงานกิจกรรมการฝึกอบรมเกษตรกรผู้เลี้ยงโคนม ให้มีความตระหนักและความพร้อมในการเข้าสู่การปฏิบัติทางการเกษตรที่ดีสำหรับฟาร์มโคนม*

11.2 ผู้ปฏิบัติงานในจังหวัดพื้นที่ นำข้อมูลไปใช้วางแผนการแก้ปัญหา และส่งเสริมเกษตรกรให้ปรับปรุงฟาร์มสู่ระบบมาตรฐานฟาร์มได้

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(นางมรกต พิชญาสาธิต)

ผู้เสนอผลงาน

วันที่..4…..…./…10……..../…64…….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ…………………………………… ลงชื่อ……………………………….….

(นางมรกต พิชญาสาธิต) (นางสาวดลณรัตน์ แหยมตั้ง)

นายสัตวแพทย์ชำนาญการ นายสัตวแพทย์ชำนาญการ

ผู้ร่วมดำเนินการ (60%) ผู้ร่วมดำเนินการ (40%)

………../……………………./………….. …………../…………………../…………

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ……………………………………….. ลงชื่อ……………………..…………………..

(นายทรงพล บุญธรรม) (นายชุมพล บุญรอด )

ผู้อำนวยการส่วนมาตรฐานการปศุสัตว์ ปศุสัตว์เขต 7

……………./……………………/………….. …………/…………………../………...

(ผู้บังคับบัญชาที่ควบคุมดูแลการดำเนินการ)

##### **เอกสารหมายเลข 3**

# ผลงานที่จะขอรับการประเมินเพื่อขอรับเงินประจำตำแหน่ง

**เรื่องที่ 2**

**1.ชื่อผลงาน**  คู่มือการออกใบรับรองสุขอนามัยสำหรับไข่ไก่สดเพื่อการส่งออก

**ปีที่ดำเนินการ** 2563 - 2564

**2. ความสำคัญและที่มาของปัญหาที่ทำการศึกษา**

จากข้อมูลสถิติสำนักพัฒนาระบบและรับรองมาตรฐานสินค้าปศุสัตว์ พบว่าในช่วง 5 ปีที่ผ่านมา ประเทศไทยส่งออกไข่ไก่สดโดยใช้ใบรับรองสุขอนามัย (Health Certificate) ที่ออกโดยกรมปศุสัตว์ ไปยังเขตบริหารพิเศษฮ่องกง กว่าร้อยละ 50 รองลงมาคือประเทศสิงคโปร์ และประเทศอื่นๆ เช่น สาธารณรัฐเกาหลี สหรัฐอาหรับเอมิเรตส์ กาตาร์ บาห์เรนและสาธารณรัฐมัลดีฟส์ เป็นต้น

โดยการออกหนังสือใบรับรองสุขอนามัย (Health Certificate) สำหรับไข่ไก่สด เป็นหน้าที่ความรับผิดชอบของสำนักพัฒนาระบบและรับรองมาตรฐานสินค้าปศุสัตว์ กรมปศุสัตว์ ซึ่งเป็นหน่วยงานที่ทำหน้าที่เกี่ยวกับการตรวจสอบ ควบคุมมาตรฐานการผลิตไข่ไก่สดเพื่อการบริโภคภายในประเทศและเพื่อการส่งออกไปต่างประเทศ โดยที่ผ่านมานั้นการผลิตไก่ไข่ดั้งเดิมของไทย เป็นเพียงเกษตรกรรายย่อยที่เลี้ยงสัตว์เพื่อตอบสนองต่อการบริโภคภายในประเทศ ต่อมาเริ่มมีการขยายตัวเป็นฟาร์มรายใหญ่เลี้ยงไก่ไข่ระดับอุตสาหกรรม ทำให้ได้ผลผลิตไข่ไก่มากขึ้นเพื่อตอบสนองต่อความต้องการบริโภคที่เพิ่มมากขึ้น อย่างไรก็ตามการมีผลผลิตไข่ที่ออกสู่ตลาดมาก ส่งผลให้ราคาไข่ไก่ภายในประเทศลดลง จึงมีผลิตเพื่อการส่งออก วัตถุประสงค์เพื่อบริหารจัดการสมดุลอุปทาน มิให้ไข่ไก่ส่วนเกินล้นและช่วยรักษาเสถียรภาพราคาไข่ไก่ภายในประเทศ

ทั้งนี้ สินค้าไข่ไก่ที่ไทยส่งออกล้วนผลิตมาจากฟาร์มที่ได้รับรองมาตรฐานกรมปศุสัตว์ รวมถึงทำการคัดและบรรจุในโรงคัดไข่ที่ได้รับการตรวจสอบโดยเจ้าหน้าที่กรมปศุสัตว์ เพื่อให้สอดคล้องต่อกฎระเบียบ ข้อกำหนดของประเทศผู้นำเข้า ซึ่งแต่ละประเทศมีข้อกำหนดที่แตกต่างกันออกไป ดังนั้น การจัดการฟาร์มและโรงคัดไข่ให้เป็นไปตามระบบความปลอดภัยทางชีวภาพอย่างมีมาตรฐาน การควบคุมป้องกันโรคสัตว์ปีกที่ดี   
มีกระบวนการสอบย้อนกลับไปยังแหล่งที่มาของสินค้า รวมถึงระบบการตรวจสอบสินค้าก่อนทำการส่งออกและมีการออกเอกสารรับรองสุขอนามัยของสินค้าโดยเจ้าหน้าที่กรมปศุสัตว์ เป็นการสร้างความเชื่อมั่นในระบบคุณภาพและความปลอดภัยทางด้านอาหาร โน้มนำให้ต่างประเทศสนใจการนำเข้าไข่ไก่ไทยจากเพิ่มขึ้น โดยเฉพาะประเทศในแถบเอเชีย เห็นได้ชัดเจนจากประเทศสิงคโปร์ ที่มองหาตลาดนำเข้าอื่น นอกเหนือจากตลาดนำเข้าเดิม เพื่อการนำเข้าทดแทนกรณีที่ตลาดเดิมไม่สามารถรองรับความต้องการบริโภคของประชากรภายในประเทศได้เพียงพอดังนั้น ดังนั้น เกษตรกรและผู้ผลิตไข่ไก่เพื่อการส่งออกจึงต้องมีการพัฒนาปรับปรุงฟาร์มรวมถึงโรงคัดไข่ให้มีมาตรฐาน มีความเข้าใจในข้อกำหนด/ระเบียบการนำเข้าสินค้าไข่ไก่ของแต่ละประเทศ และเจ้าหน้าที่ผู้รับผิดชอบ ซึ่งเป็นตัวแปรสำคัญที่จะเป็นที่ยอมรับและสร้างความเชื่อมั่นต่อผู้บริโภคภายในและต่างประเทศ จึงได้มีการจัดทำคู่มือ “การออกใบรับรองสุขอนามัยสำหรับไข่ไก่สดเพื่อการส่งออก” เพื่อรวบรวมข้อมูลขั้นตอนวิธีการส่งออกไข่ไก่และขอใบรับรองสุขอนามัยของประเทศต่าง ๆ ให้เจ้าหน้าที่กรมปศุสัตว์และผู้ประกอบการเข้าใจในวิธีการปฏิบัติงาน และเพื่อลดความผิดพลาดในกระบวนการส่งออกที่เกี่ยวข้อง

**3. วัตถุประสงค์ในการศึกษา**

1)เพื่อศึกษาระเบียบ ข้อกำหนด การนำเข้าสินค้าไข่ไก่สดของประเทศคู่ค้า

2)เพื่อจัดทำคู่มือ “การออกใบรับรองสุขอนามัยสำหรับไข่ไก่สดเพื่อการส่งออก” ให้เจ้าหน้าที่ผู้ปฏิบัติงานและผู้ประกอบการใช้เป็นแนวทางในการขอใบรับรองสุขอนามัยเพื่อการส่งออกไข่ไก่สด

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

การศึกษาค้นคว้าเอกสาร (Literature review) ดังนี้

* โสภัชย์ ชวาลกุล. 2560. คู่มือการออกหนังสือรับรองสุขอนามัยเนื้อสัตว์และผลิตภัณฑ์จากสัตว์เพื่อการส่งออก. กรุงเทพฯซ กรมปศุสัตว์. 228 หน้า
* สำนักงานมาตรฐานสินค้าเกษตรและอาหารแห่งชาติ. 2562. การปฏิบัติทางการเกษตรที่ดีสำหรับฟาร์มไข่ไก่. มกษ. 6909-2562
* สำนักงานมาตรฐานสินค้าเกษตรและอาหารแห่งชาติ. 2555. การปฏิบัติที่ดีสำหรับศูนย์รวบรวมไข่.มกษ. 6910-2555.
* Elson, A. 2012. Beyond 2012: The future of egg production systems. Poultry World: 8-10. [Online]. Available [http://www.poultry.net/Broilers/Health/2012/3/Beyond-2012-The- future-of-egg-production-systems-WP010103W/](http://www.poultry.net/Broilers/Health/2012/3/Beyond-2012-The-%20future-of-egg-production-systems-WP010103W/)
* Food and Environmental Hygiene Department of Hong Kong. Import Control and Food Safety Guidelines. 30 March 2020. [Online]. Available <http://www.cfs.gov.hk/english/import_icfsg_04.html>
* Singapore Food Agency. 2015. The Animals and Birds ACT (Chap. 7) Veterinary Conditions for the Importation of Domestic Birds and Eggs (6/6) - TABLE EGGS (2/2): F-19 / 220514. 1 April 2019. [Online]. Available http://sfa.gov.sg/docs/default-document-library/veterinary-conditions-for-the-importation-of-domestic-birds-and-eggs.pdf
* Ministry of Food and Drug Safety, The Republic of Korea. Special ACT on Imported Food Safety Management (Enforcement Date 04. February, 2016.) (Act No.13201, 03.   
  February, 2015., New Enactment). [Online]. Available
* http://ditp.go.th/korea/images/SpecialAct/SPECIAL%20ACT%20ON%20IMPORTED%20SAFETY%20MANAGEMENT.pdf
* Ministry of Agriculture, Forestry and Fisheries, Japan. Guidelines for Import Quarantine of Fresh Shell Eggs for Human Consumption: 28 Douken No. 1166 dated 28 February   
   2017 (partial amendment).

**5. วิธีการหรือขั้นตอนการศึกษา**

1. รวบรวมกฎระเบียบ ข้อกำหนด และกฎหมายภายในประเทศที่เกี่ยวข้องกับการผลิตไข่ไก่สด

2. รวบรวมกฎระเบียบ ข้อกำหนด และกฎหมายของประเทศคู่ค้าที่เกี่ยวข้องกับการผลิตและการส่งออกไข่ไก่สด

3. ศึกษาและวิเคราะห์ข้อมูลการออกใบรับรองสุขอนามัยสำหรับไข่ไก่สดเพื่อการส่งออก

4. สรุปและจัดทำคู่มือ “การออกใบรับรองสุขอนามัยสำหรับไข่ไก่สดเพื่อการส่งออก”

6. ผู้ร่วมดำเนินการ

(1) นางสาวดลณรัตน์ แหยมตั้ง สัดส่วนผลงาน 60 %

(2) นางมรกต พิชญาสาธิต สัดส่วนผลงาน 40 %

7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ

(1) ศึกษาข้อมูลและเอกสารที่เกี่ยวข้อง 15 %

(2) รวบรวมและวิเคราะห์ข้อมูลจัดทำร่างคู่มือฯ 15 %

(3) จัดทำคู่มือฯ 10%

**8. ประโยชน์ที่คาดว่าจะได้รับ** (กรณีที่เป็นผลงานที่อยู่ระหว่างศึกษา)

1) เพิ่มศักยภาพให้แก่เจ้าหน้าที่ผู้ปฏิบัติงานในด้านการออกใบรับรองสุขอนามัยไข่ไก่สด

2) เพิ่มศักยภาพ ความรู้ความเข้าใจให้แก่ผู้ประกอบการสำหรับการจัดเตรียมโรงคัดไข่เพื่อให้สอดคล้องกับกฎระเบียบ ข้อกำหนดของประเทศคู่ค้า

**9.ระบุผลสำเร็จของงาน หรือผลการศึกษา**

กำลังดำเนินการ

**10. ความยุ่งยากในการดำเนินการ/ปัญหา/อุปสรรค**

1) ต้องมีการศึกษาข้อกำหนด ระเบียบ กฎหมายต่างๆ ที่เกี่ยวข้องหลายฉบับ เพื่อนำมาใช้ประกอบในคู่มือ

2) การจัดทำคู่มือใช้สำหรับเจ้าหน้าที่ผู้ปฏิบัติงาน ดังนั้นต้องมีเนื้อหาที่เข้าใจง่าย กระชับ จึงอาจใช้เวลานานในการตรวจสอบ และเรียบเรียง

**11. การนำไปใช้ประโยชน์ หรือคาดว่าจะนำไปใช้ประโยชน์**

1) เจ้าหน้าที่ผู้ปฏิบัติงานและผู้ประกอบการได้นำมาเป็นคู่มือแนวทางการออกใบรับรองสุขอนามัยไข่ไก่สด

2) ผู้ประกอบการได้รับทราบ และสามารถปฏิบัติตามข้อกำหนดประเทศคู่ค้า พร้อมเข้าใจแนวทาง  
การออกใบรับรองสุขอนามัยไข่ไก่สด

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(นางมรกต พิชญาสาธิต)

ผู้เสนอผลงาน

วันที่………..…./………….../………..….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ…………………………………… ลงชื่อ……………………………….….

(นางสาวดลณรัตน์ แหยมตั้ง) (นางมรกต พิชญาสาธิต)

นายสัตวแพทย์ชำนาญการ นายสัตวแพทย์ชำนาญการ

ผู้ร่วมดำเนินการ (60%) ผู้ร่วมดำเนินการ (40%)

………../……………………./………….. …………../…………………../…………

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ……………………………………….. ลงชื่อ……………………..…………………..

(นายทรงพล บุญธรรม) ( นายชุมพล บุญรอด)

ผู้อำนวยการส่วนมาตรฐานการปศุสัตว์ ปศุสัตว์เขต 7

……………./……………………/………….. …………/…………………../………...

(ผู้บังคับบัญชาที่ควบคุมดูแลการดำเนินการ)

**เอกสารหมายเลข 4**

### **ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ** นางมรกต พิชญาสาธิต

**เพื่อประกอบการขอรับเงินประจำตำแหน่ง** นายสัตวแพทย์ชำนาญการ **ตำแหน่งเลขที่** 2118

**สำนัก/กอง** ส่วนมาตรฐานการปศุสัตว์ สำนักงานปศุสัตว์เขต 7

**เรื่อง** การประยุกต์ใช้ภูมิสารสนเทศจัดทำฐานข้อมูลมาตรฐานฟาร์มและการตรวจสอบย้อนกลับฟาร์มไก่ไข่ในเขตพื้นที่ภาคตะวันตก

**หลักการและเหตุผล**

นับตั้งแต่ปี พ.ศ. 2547 ที่รัฐบาลประกาศให้เป็นปีแห่งความปลอดภัยด้านอาหาร เป็นจุดเริ่มต้นการผลักดันสินค้าเกษตรไทยก้าวไปสู่มาตรฐานสากล กรมปศุสัตว์ในฐานะหน่วยงานผู้รับผิดชอบกำกับดูแลสินค้าปศุสัตว์ตลอดกระบวนการผลิตให้มีมาตรฐานสามารถตรวจสอบย้อนกลับได้ โดยในระดับฟาร์มให้บริการตรวจประเมินและรับรองตามหลักเกณฑ์การปฏิบัติทางการเกษตรที่ดี สำหรับฟาร์มไก่ไข่ มีแนวโน้มปรับปรุงเข้าสู่มาตรฐานฟาร์มเพิ่มขึ้นในอนาคต จากการส่งเสริมและประชาสัมพันธ์เกษตรกรให้ยกระดับการจัดการฟาร์ม  
เข้าสู่มาตรฐาน เพื่อให้สอดคล้องต่อกฎกระทรวงที่ประกาศกำหนดมาตรฐานสินค้าเกษตร การปฏิบัติทางการเกษตรที่ดีสำหรับฟาร์มไก่ไข่เป็นมาตรฐานบังคับ ที่มีจำนวนการเลี้ยงตั้งแต่ 1,000 ตัวขึ้นไป เพื่อควบคุมความปลอดภัยและคุณภาพไข่ไก่ต่อผู้บริโภคภายในประเทศ การจัดเก็บข้อมูลการให้การรับรองอย่างเป็นระบบช่วยให้การกำกับดูแลคุณภาพสินค้ามีประสิทธิภาพมากขึ้น

การประยุกต์ใช้เทคโนโลยีภูมิสารสนเทศในการเก็บบันทึกข้อมูลในกระบวนการตรวจรับรอง  
การปฏิบัติทางการเกษตรที่ดีสำหรับฟาร์มไก่ไข่ ได้แก่ พิกัดทางภูมิศาสตร์ที่ตั้งฟาร์ม ตำแหน่งโรงเรือน พื้นที่เลี้ยงสัตว์ และนำข้อมูลเชื่อมโยงกับศูนย์รวบรวมไข่ปลายทางเพื่อจัดทำฐานข้อมูล เป็นการต่อยอดและสังเคราะห์บันทึกข้อมูลใหม่จากข้อมูลที่มีอยู่เดิม ทำให้การเก็บข้อมูลครอบคลุมทั้งเชิงคุณลักษณะและเชิงพื้นที่ ทราบถึงสถานการณ์เลี้ยงไก่ไข่ในปัจจุบัน รวมทั้งสามารถนำข้อมูลที่ได้ไปเชื่อมโยงเข้าสู่ระบบการตรวจสอบย้อนกลับ สามารถติดตามกรณีที่พบปัญหาในฟาร์มไก่ไข่ซึ่งเป็นจุดเริ่มต้นของห่วงโซ่การผลิตได้

**บทวิเคราะห์ / แนวคิด / ข้อเสนอ (แผนงาน / โครงการ ) ที่ผู้ประเมินจะพัฒนางาน**

1. เก็บข้อมูลจากเกษตรกรผู้เลี้ยงไก่ไข่ที่ขอรับรองการปฏิบัติทางการเกษตรที่ดี ซึ่งเป็นข้อมูลภาคสนาม   
ทั้งสภาพการจัดการในฟาร์ม การจัดการด้านสิ่งแวดล้อม ข้อมูลพิกัดภูมิศาสตร์ที่ตั้งฟาร์ม รวมถึงข้อมูลสถานที่จำหน่ายสินค้าปลายทาง

2. รวบรวมข้อมูลและนำเข้าสู่ระบบฐานข้อมูลเชิงภูมิศาสตร์ และออกแบบให้เชื่อมโยงไปยังศูนย์คัดไข่ปลายทางที่รับเข้าสินค้า

**ผลที่คาดว่าจะได้รับ**

1. การตรวจประเมิน การจัดเก็บข้อมูลฟาร์ม ข้อมูลศูนย์รวบรวมไข่ และตรวจสอบย้อนกลับสินค้า  
 ในระบบการผลิตได้ครบถ้วนสมบูรณ์มากขึ้น

2. ใช้เป็นแหล่งสืบค้นข้อมูล และจำกัดขอบเขตการติดตามสาเหตุแหล่งปนเปื้อนสารตกค้างในไข่ไก่

**ตัวชี้วัดความสำเร็จ**

ผู้บริโภคมีความเชื่อมั่นในความปลอดภัยจากการบริโภคสินค้าไข่ไก่ที่กรมปศุสัตว์ให้การรับรองเป็นฟาร์มมาตรฐาน

…..……………………………….

(นางมรกต พิชญาสาธิต)

ผู้เสนอแนวคิด

…..4…../10.../…64..

## **การพิจารณาประเมินข้าราชการเพื่อคัดเลือกให้ส่งผลงานทางวิชาการ**

ชื่อ นางมรกต พิชญาสาธิต

ตำแหน่ง นายสัตวแพทย์ชำนาญการ ตำแหน่งเลขที่ 2118

ขอประเมินเพื่อขอรับเงินประจำตำแหน่ง นายสัตวแพทย์ชำนาญการ ตำแหน่งเลขที่ 2118

ส่วนมาตรฐานการปศุสัตว์ สำนักงานปศุสัตว์เขต 7

### ผลการพิจารณา (**คะแนนเต็ม 100 คะแนน)**

1.ผลงาน/ผลการปฏิบัติงานย้อนหลัง 3 ปี 50 คะแนน ได้รับ ………49……….…คะแนน

2.ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

50 คะแนน ได้รับ ……49………….…คะแนน

**รวม** ………98………..…คะแนน


ลงชื่อ……………………………………………..

( นายชุมพล บุญรอด )

ปศุสัตว์เขต 7

วันที่ 4/10/64………

**หมายเหตุ** กรุณาให้ผู้บังคับบัญชาให้คะแนน โดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน และให้ผู้บังคับบัญชาลงชื่อกำกับให้ครบถ้วน



**บันทึกข้อความ**

**ส่วนราชการ** ส่วนมาตรฐานการปศุสัตว์ สำนักงานปศุสัตว์เขต ๗ โทร ๐-๓๔๒๕-๐๙๘๒ ต่อ ๑๕

**ที่** กษ ๐๖๑๖ (๗)/๒๙๔๐ **วันที่** ๑๙ ตุลาคม ๒๕๖๔

**เรื่อง** ขอส่งเอกสารเข้ารับการคัดเลือกประเมินผลงาน เพื่อรับเงินประจำตำแหน่งสำหรับตำแหน่งประเภท

วิชาการ ระดับชำนาญการ

เรียน ผู้อำนวยการกองการเจ้าหน้าที่

ตามหนังสือ กองการเจ้าหน้าที่ ด่วนที่สุด ที่ กษ ๐๖๐๒/ว ๔๒๓๙ ลงวันที่ ๕ ตุลาคม ๒๕๖๔ เรื่อง การคัดเลือกบุคคลที่จะเข้ารับการประเมินผลงาน เพื่อรับเงินประจำตำแหน่งครั้งที่ ๑/๒๕๖๕ และให้ผู้มีความสนใจส่งเอกสารเข้ารับการคัดเลือกเพื่อประเมินผลงานทางวิชาการ จัดทำเอกสาร (หมายเลข ๑-๔) และไฟล์ข้อมูล และให้ผู้บังคับบัญชาประเมินคะแนนในส่วนของคุณสมบัติของบุคคล พร้อมทั้งลงนามรับรองผลงานที่จะขอรับการประเมิน และส่งเอกสารถึงกองการเจ้าหน้าที่ ภายในวันที่ ๔ พฤศจิกายน ๒๕๖๔ ความแจ้งแล้วนั้น

สำนักงานปศุสัตว์เขต ๗ ขอส่งเอกสารเข้ารับการคัดเลือกเพื่อประเมินผลงานทางวิชาการ (หมายเลข ๑-๔) ของนางมรกต พิชญาสาธิต ตำแหน่งนายสัตวแพทย์ชำนาญการ ส่วนมาตรฐานการปศุสัตว์ สำนักงานปศุสัตว์เขต ๗ พร้อมทั้งส่งไฟล์ข้อมูลทั้งหมดทาง e-mail dldw10.2559@gmail.com เรียบร้อยแล้ว รายละเอียดตามเอกสารที่แนบมาพร้อมนี้

จึงเรียนมาเพื่อโปรดพิจารณา